**Pogoji in pravila nagradne igre** **»Giveaway Jazz Festival Piran/Portorož« LifeClass – Turistično združenje Portorož**

**Splošne določbe**

Organizator Istrabenz Turizem d.d. (LifeClass Hotels & Spa), Obala 33, 6320 Portorož ( v nadaljevanju organizator) prireja nagradno igro **v času od torka 12. 07. 2022 do vključno četrtka 14.07.2022.**

**Nagrada in ugodnosti**

Ob koncu nagradne igre bo organizator med sodelujočimi uporabniki izžrebal nagrajenca ali nagrajenko, ki bo prejel/a **1 x** **nagrado: 2 vstopnici za Jazz festival Piran/Portorož** (v nadaljevanju dogodek), ki jih zagotovi Avditorij Portorož, Obala xx, 6320 Portorož.

Vsak uporabnik v nagradni igri sodeluje tako, da sledi uradnemu Facebook profilu organizatorja ter profilom Turističnega združenja Portorož in pod objavo organizatorja vezano na Jazz Festival Piran/Portorož na enem od omrežij, v komentarju označi osebo, s katero bi želel obiskati koncert. Giveaway bo potekal preko družbenega omrežja Facebook.

**Glavna nagrada:**

Nagrade oz. posebnih ponudb ni mogoče zamenjati za kakršnokoli drugo nagrado ali za denar. Nagrada in posebne ponudbe niso prenosljive.

**Kdo lahko sodeluje v nagradni igri?**

V nagradni igri lahko sodeluje vsak, ki sprejme pravila nagradne igre, razen zaposlenih v podjetju Istrabenz Turizem d.d. (LifeClass Hotels & Spa) in njihovi ožji družinski člani. Če je nagrajenka glavne nagrade mladoletna oseba, morajo starši ali skrbniki podpisati izjavo, da se strinjajo s prejemom nagrade. Izjava o soglasju za mladoletno osebo se poda ob prevzemu nagrade in vsebuje osebne podatke skrbnika, privolitev in osebne podatke mladoletne osebe. V nagradni igri lahko sodelujejo rezidenti Republike Slovenije.

**Potek nagradne igre**

V nagradni igri sodelujejo vsi, ki sledijo uradnemu profilu Facebook (<https://sl-si.facebook.com/lifeclass.portoroz/>) in uradnemu profilu Turističnega združenja Portorož (<https://www.facebook.com/TuristicnoZdruzenjePortoroz/>) ter pod objavo vezano na »Giveaway Jazz Festival Piran/Portorož« v komentar označijo vsaj eno osebo. Nakup izdelkov ali koriščenje storitev ni pogoj za sodelovanje v nagradni igri. Vsak lahko v nagradni igri sodeluje samo enkrat. Nagrajenca bo določil naključni žreb.

Žrebanje ne bo javno in bo izvedeno ob prisotnosti komisije, ki bo na sedežu podjetja Istrabenz Turizem d.d., dne 14. 7. 2022 odločila o zmagovalcu. Odločitev komisije bo dokončna. Rezultati nagradne igre (uporabniško ime nagrajenca oz. nagrajenke) bo objavljeno 14.7.2022 do 11.00 ure in označeno na story-ju na Facebook profilu organizatorja. Sodelujoči se s sodelovanjem v nagradni igri strinja, da se njegovo uporabniško ime iz družbenih omrežij deli preko uradnih profilov družbenih omrežij organizatorja.

 Nagrajenec bo preko Facebooka kontaktiran v zasebna sporočila s prošnjo o predaji osebnih podatkov za identifikacijo vezano na prevzem nagrade (ime, priimek, davčna številka, datum rojstva). Nagrajenec je dolžan svoje podatke javiti na dan 14.7.2022 do 16.00 ure.

**Nagrajenci**

Istrabenz Turizem d.d. (LifeClass Hotels & Spa) si pridržuje pravico, da izžrebancu nagrade ne podeli, če ugotovi, da je ta sodeloval v nagradni igri v nasprotju s Pogoji in pravili LifeClass nagradne igre. V tem primeru organizator nagrado ponudi naslednjemu izžrebancu, ki bo prav tako izžreban 13.7.2022. V kolikor tudi drugi izžrebanec ne izpolnjuje pogojev za prejem nagrade ali njegovo sodelovanje ni v skladu s pravili nagradne igre, se nagrade ne podeli.

Pred koriščenjem nagrade mora nagrajenec, rezident Republike Slovenije, izplačevalcu nagrade posredovati naslednje podatke: ime, priimek, davčna številka, datum rojstva.

V primeru, da je nagrajenec nerezident Republike Slovenije, ki nima slovenske davčne številke, mora posredovati naslednje podatke: ime in priimek, naslov, kraj prebivanja, država prebivanja, država davčnega rezidentstva, številka osebnega dokumenta).

Nerezidenti, ki imajo slovensko davčno številko, morajo poleg navedenega, obvezno priložiti tudi svojo slovensko davčno številko (35. člen ZDavP-2).

Če nagrajenec po tem, ko je bil obveščen o rezultatih žrebanja, ne posreduje vseh zahtevanih podatkov, do 14.7.2022 do 16.00 ure in če odkloni organizatorjevo akontiranje dohodnine, ni upravičen do nagrade. Nagrada ne bo podeljena, v kolikor glavni in nadomestni izžrebanec ne izpolnjujeta pogojev za prejem nagrade.

**Davki in akontacija dohodnine**

Podeljevalec glavne nagrade je Istrabenz Turizem d.d. (LifeClass Hotels & Spa), Obala 33, 6320 Portorož, ki bo kot plačnik davka izvedel plačilo akontacije dohodnine za nagrajenca svoje nagradne igre, v kolikor bodo izpolnjeni pogoji iz prejšnje točke.

**Zbiranje in uporaba podatkov**

Vsak udeleženec nagradne igre s sodelovanjem v »Giveaway Jazz Festival Piran/Portorož« potrjuje, da v celoti sprejema pogoje te nagradne igre in jamči o pravilnosti in resničnosti posredovanih podatkov. Posredovanje podatkov o imenu, priimku, davčni številki in datumu rojstva so pogoj za prevzem nagrade.

Upravljavec osebnih podatkov je organizator nagradne igre (Istrabenz Turizem d.d., LifeClass Hotels & Spa, Obala 33, 6320 Portorož). Osebne podatke sodelujočih v nagradni igri bo upravljavec uporabil za namen izvedbe nagradne igre do prevzema nagrade.

Upravljavec bo osebne podatke nagrajenca obdeloval za namen obveščanja o rezultatih nagradne igre, podelitev nagrade in izpolnitev davčnih obveznosti (plačilo akontacije dohodnine) ter spremljanje, ali je bila sprejeta nagrada tudi prevzeta. Podatke nagrajenca bo organizator, za izpolnjevanje svojih davčnih obveznosti na podlagi predpisov obdeloval še 10 let po podelitvi nagrade.

 S sodelovanjem v nagradni igri se sodelujoči strinja, da se v primeru dobitka, njegove podatke posreduje Avditoriju Portorož, Senčna pot 8 a, 6320 Portorož in uporabi za namen identifikacije nagrajenca ob prevzemu nagrade. Dobitnik se zavezuje, da bo ob prevzemu nagrade podpisal obrazec, s katerim potrjuje svoje osebne podatke in prevzem nagrade. Ta mu bo vročen v Avditoriju Portorož pred izbranim koncertom.

V zvezi z osebnimi podatki imajo sodelujoči v nagradni igri pravico do dostopa do podatkov in njihovega popravka ter v zvezi s tem pravico do omejitve obdelave.

**Obvezujoča pravila**

Pravila so obvezujoča za organizatorja in druge osebe, ki so kakorkoli povezane s prireditvijo in izdajo nagrade ter za udeležence, ki s sodelovanjem v nagradni igri priznavajo ta pravila in se obvezujejo, da jih bodo upoštevali. Pravila in pogoji nagradne igre so v času trajanja nagradne igre na voljo na spletni strani <https://www.lifeclass.net/si/o-nas/pogoji-uporabe/> . Za tolmačenje posameznih členov tega pravilnika je pristojna komisija, ki za posamezna mnenja in druga pravna opravila imenuje in pooblasti pravno službo organizatorja. Morebitne napake v delu komisije in pri izvedbi igre bo komisija reševala pravočasno in v skladu z dobrimi poslovnimi običaji. V primeru hujše kršitve tega pravilnika lahko komisija razveljavi nagradno igro v celoti in jo z ustreznimi popravki ponovi.

**Sprememba pravil**

Organizator igre – Istrabenz Turizem d.d., si pridržuje pravico, da v vsakem trenutku spremeni pogoje nagradne igre, če to zahtevajo vsebinski, komercialni ali tehnični vzroki.

**Reševanje sporov**

V primeru sporov, ki nastanejo v zvezi z nagradnim žrebanjem, je pristojno sodišče v Kopru. Pravila pričnejo veljati 13.7.2022.